
Ministru kabineta noteikumu projekta “Grozījumi Ministru kabineta 2020. gada 11. augusta noteikumos Nr. 518 “Kārtība, kādā tiek piešķirts un anulēts valsts ģimnāzijas statuss”” sākotnējās ietekmes novērtējuma ziņojums (anotācija)

	Tiesību akta projekta anotācijas kopsavilkums

	Mērķis, risinājums un projekta spēkā stāšanās laiks
(500 zīmes bez atstarpēm)
	Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu tiesību akta projekta sākotnējās ietekmes novērtējuma ziņojuma (anotācijas) kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses.



	I. Tiesību akta projekta izstrādes nepieciešamība

	1.
	Pamatojums
	Ministru kabineta noteikumu projekts “Grozījumi Ministru kabineta 2020. gada 11. augusta noteikumos Nr. 518 “Kārtība, kādā tiek piešķirts un anulēts valsts ģimnāzijas statuss”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas.

	2.
	Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība
	Atbilstoši Ministru kabineta 2020. gada 11. augusta noteikumu Nr. 518 “Kārtība, kādā tiek piešķirts un anulēts valsts ģimnāzijas statuss” (turpmāk – noteikumi Nr. 518) 2.2.7. apakšpunktam, viens no valsts ģimnāzijas statusa piešķiršanas kritērijiem ir, lai izglītības iestādes darbība un izglītības programmu īstenošana vismaz pēdējos trīs mācību gadus pēc kārtas ir novērtēta ar ne zemāku kvalitātes vērtējuma līmeni kā “labi”.
2020. gada 6. oktobrī tika pieņemti Ministru kabineta noteikumi Nr. 618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība” (turpmāk – noteikumi Nr. 618), kuros tika pilnveidots regulējums par kvalitātes vērtējuma līmeņiem attiecībā uz izglītības programmu īstenošanu, iepriekš noteikto četru kvalitātes vērtējuma līmeņu vietā nosakot piecus. Ministru kabineta 2016. gada 20. decembra noteikumu Nr. 831 “Izglītības iestāžu, eksaminācijas centru, citu Izglītības likumā noteiktu institūciju, vispārējās un profesionālās izglītības programmu akreditācijas un izglītības iestāžu vadītāju profesionālās darbības novērtēšanas kārtība” 21. punkts paredzēja šādus kvalitātes vērtējuma līmeņus: nepietiekami, pietiekami, labi, ļoti labi. Savukārt noteikumu Nr. 618 25. punkts paredz šādus kvalitātes vērtējuma līmeņus: nepietiekami, jāpilnveido, labi, ļoti labi, izcili. Tādējādi nepieciešami grozījumi arī noteikumos Nr. 518, paredzot, ka valsts ģimnāzijām šajos kritērijos – kompetences un sasniegumi, izglītības programmu īstenošana, atbalsts un sadarbība – kvalitātes vērtējuma līmenis ir ne zemāks kā “ļoti labi”. Grozījumu veikšana noteikumos Nr. 518 kontekstā ar izmaiņām kvalitātes vērtējuma līmeņu sistēmā konceptuāli jau tika paredzēta noteikumu Nr. 518 sākotnējās ietekmes novērtējuma ziņojumā (anotācijā), kad noteikumi Nr. 618 vēl nebija pieņemti. Šis noteikumu projekts paredz, ka par valsts ģimnāzijas statusam atbilstošām uzskatāmas tādas izglītības iestādes, kurās tieši šajos kritērijos – kompetences un sasniegumi, izglītības programmu īstenošana, atbalsts un sadarbība –  kvalitātes vērtējuma līmenis ir ne zemāks kā “ļoti labi”, jo šādu prasību izpildīšana augstākā līmenī nekā citās vispārējās vidējās izglītības iestādēs ir nozīmīga tieši valsts ģimnāzijās, tādā veidā liecinot arī par augstāku valsts ģimnāzijas darbības kvalitāti. Savukārt attiecībā uz pārējiem kritērijiem kvalitātes vērtējuma līmenim jābūt ne zemākam kā “labi”. Vienlaikus, lai izglītības iestādēm būtu iespējams pielāgoties attiecīgajām prasībām, noteikumu projekts paredz, ka izmaiņas tiks piemērotas izglītības iestādes un tās īstenoto izglītības programmu akreditācijai, kas veikta, sākot ar 2022. gada 1. septembri atbilstoši noteiktajam akreditācijas termiņam.

2021. gada 4. februārī tika pieņemti un 23. februārī stājās spēkā grozījumi Vispārējās izglītības likumā, tā pārejas noteikumus papildinot ar 48. un 49. punktu. Uz attiecīgo punktu pamata ar Ministru kabineta 2021. gada 31. maija rīkojumu Nr. 359 “Par valsts ģimnāzijas statusa piešķiršanu Tukuma Raiņa ģimnāzijai” valsts ģimnāzijas statuss ar 2021. gada 1. septembri tiks piešķirts Tukuma Raiņa ģimnāzijai. Ievērojot minēto, nepieciešams precizēt noteikumu Nr. 518 13. punkta ievaddaļā minēto termiņu, lai tādējādi noteiktu kārtību, kādā par 2020./2021. un 2021./2022. mācību gada darbības atbilstību valsts ģimnāzijas statusam atskaitīsies arī Tukuma Raiņa ģimnāzija.

	3.
	Projekta izstrādē iesaistītās institūcijas un publiskas personas kapitālsabiedrības
	Izglītības un zinātnes ministrija.

	4.
	Cita informācija
	Nav



	II. Tiesību akta projekta ietekme uz sabiedrību, tautsaimniecības attīstību un administratīvo slogu

	1.
	Sabiedrības mērķgrupas, kuras tiesiskais regulējums ietekmē vai varētu ietekmēt
	Valsts ģimnāzijas, to dibinātāji, pedagogi.

	2.
	Tiesiskā regulējuma ietekme uz tautsaimniecību un administratīvo slogu
	Noteikumu projekts šo jomu neskar.

	3.
	Administratīvo izmaksu monetārs novērtējums
	Noteikumu projekts šo jomu neskar.

	4.
	Atbilstības izmaksu monetārs novērtējums
	Noteikumu projekts šo jomu neskar.

	5.
	Cita informācija
	Nav



	III. Tiesību akta projekta ietekme uz valsts budžetu un pašvaldību budžetiem

	Noteikumu projekts šo jomu neskar.



	IV. Tiesību akta projekta ietekme uz spēkā esošo tiesību normu sistēmu

	Noteikumu projekts šo jomu neskar.



	V. Tiesību akta projekta atbilstība Latvijas Republikas starptautiskajām saistībām

	Noteikumu projekts šo jomu neskar.



	VI. Sabiedrības līdzdalība un komunikācijas aktivitātes

	1.
	Plānotās sabiedrības līdzdalības un komunikācijas aktivitātes saistībā ar projektu
	Kā jau tika minēts I sadaļas 2. punktā, grozījumu veikšana noteikumos Nr. 518 kontekstā ar izmaiņām kvalitātes vērtējuma līmeņu sistēmā konceptuāli jau tika paredzēta noteikumu Nr. 518 sākotnējās ietekmes novērtējuma ziņojumā (anotācijā), kad noteikumi Nr. 618 vēl nebija pieņemti. Tādējādi institūcijas, iepazīstoties ar noteikumu Nr. 518 sākotnējās ietekmes novērtējuma ziņojumu (anotāciju), bija konceptuāli informētas par to, ka paredzēt veikts izmaiņas noteikumos Nr. 518 kontekstā ar pilnveidoto akreditācijas sistēmu, kas iekļauta noteikumos Nr. 618.
Izsludinot noteikumu projektu Valsts sekretāru sanāksmē, kā saskaņošanas dalībniekus paredzēts norādīt arī Latvijas Pašvaldību savienību, Latvijas Izglītības un zinātnes darbinieku arodbiedrību, Latvijas Izglītības vadītāju asociāciju. Par noteikumu projekta izsludināšanu tiks informēti valsts ģimnāziju direktori, aicinot sniegt viedokli par noteikumu projektu.

	2.
	Sabiedrības līdzdalība projekta izstrādē
	Šīs sadaļas 1. punktā minētās sabiedrības līdzdalības aktivitātes. 
Noteikumu projekts publicēts Izglītības un zinātnes ministrijas tīmekļvietnē 2021. gada 16. jūlijā:
https://www.izm.gov.lv/lv/sabiedriskajai-apspriesanai-nodotie-normativo-aktu-projekti-2021g

	3.
	Sabiedrības līdzdalības rezultāti
	Noteikumu projekta izstrādes laikā līdz izsludināšanai Valsts sekretāru sanāksmē viedokļi nav saņemti.
[bookmark: _GoBack]Sagatavojot noteikumu Nr. 518 sākotnējās ietekmes novērtējuma ziņojumu (anotāciju), netika izteikti priekšlikumi un iebildumi par iespējamām izmaiņām noteikumos Nr. 518 kontekstā ar pilnveidoto akreditācijas sistēmu.

	4.
	Cita informācija
	Nav



	VII. Tiesību akta projekta izpildes nodrošināšana un tās ietekme uz institūcijām

	1.
	Projekta izpildē iesaistītās institūcijas
	Noteikumu projekta izpildē būs iesaistīta Izglītības un zinātnes ministrija, Izglītības kvalitātes valsts dienests, valsts ģimnāzijas, to dibinātāji.

	2.
	Projekta izpildes ietekme uz pārvaldes funkcijām un institucionālo struktūru. 
Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem
	[bookmark: p67][bookmark: p-468680]Noteikumu projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.
Ietekme uz cilvēkresursiem risināma esošā budžeta ietvaros.

	3.
	Cita informācija
	Nav




Iesniedzējs:
	Izglītības un zinātnes ministre					A.Muižniece

Vizē: 	
Valsts sekretāra vietnieks – 
Sporta departamenta direktors,
valsts sekretāra pienākumu izpildītājs				E.Severs	



S.Treimane, 67047924
sanita.treimane@izm.gov.lv

